पटना एम्स में आज से दिल्ली एम्स के रेट पर होगी एमआरआई जांच
पटनाएम्स में बुधवार से दिल्ली एम्स के रेट पर एमआरआई जांच की सुविधा मिलने लगेगी। इसका उद्घाटन केंद्रीय स्वास्थ्य सचिव सीके मिश्रा करेंगे। यह एमआरआई जांच मशीन आधुनिक तकनीक से लैस है और 3.5 तेसला की है। यह जर्मनी से मंगाई गई है। सरकारी संस्थान में फिलहाल कहीं भी 3.5 तेसला की एमआरआई जांच मशीन नहीं है। राज्य में तीन सरकारी अस्पतालों में एमआरआई जांच की सुविधा बहाल हो गई है। हालांकि पीएमसीएच और आईजीआईएमएस में पीपीपी मोड पर यह मशीन स्थापित की गई है। पटना एम्स में एमआरआई जांच का न्यूनतम शुल्क 3 हजार रुपए लिए जाएंगे। वैसे अलग-अलग अंग के लिए रेट भी अलग है। संस्थान से सूत्रों से मिली जानकारी के मुताबिक अभी ट्रायल के रूप में मरीजों की एमआरआई जांच नि:शुल्क की जा रही है। विधिवत उद्घाटन होने के बाद दिल्ली एम्स का रेट लिया जाएगा।
hin_Deva hin_Deva